***ΣΕΝΑΡΙΟ:Η παραβολή της τελικής κρίσης***

**Τίτλος: Η παραβολή της τελικής κρίσης**

**Συντάκτης**: Ντακαλέτση Θεοδώρα

Χρόνος υλοποίησης: 2 διδακτικές ώρες

**Γνωστική περιοχή** : Θρησκευτικά

Το σενάριο αναφέρεται στην θεματική ενότητα “Εμείς και οι άλλοι” του μαθήματος των Θρησκευτικών της Β' Γυμνασίου.

**Σκοπός:** Σκοπός του μαθήματος είναι να διερευνήσουν και να κατανοήσουν οι μαθητές ότι το κριτήριο για την αξία της ζωής των ανθρώπων είναι η έμπρακτη εκδήλωση αγάπης προς το συνάνθρωπο ή η παράλειψη της.

**Στόχοι:**

* ΓΝΩΣΤΙΚΟΣ: Οι μαθητές ανακαλύπτουν πόσο έντονο είναι το κοινωνικό πρόβλημα στον πλανήτη και ποια η θέση του χριστιανισμού απέναντι σ’ αυτό.
* ΣΥΝΑΙΣΘΗΜΑΤΙΚΟΣ: Να ευαισθητοποιηθούν απέναντι στα προβλήματα των συνανθρώπων μας και να καταλάβουν ότι μας αφορά όλους η προσπάθεια για τη βελτίωση της κατάστασης.
* ΨΥΧΟΚΙΝΗΤΙΚΟΣ: Οι μαθητές αναπτύσσουν δεξιότητες στη χρήση των ΤΠΕ και χρησιμοποιούν εναλλακτικούς και καινοτόμους τρόπους για να παρουσιάσουν τις ιδέες τους.

**Γενική περιγραφή περιεχομένου:**

Το συγκεκριμένο σενάριο αφορά στη συμπεριφορά του ανθρώπου προς το συνάνθρωπό του. Βασίζεται στο κείμενο του Ευαγγελιστή Ματθαίου (Μτ 25, 31-46). Το βασικό θέμα του μαθήματος είναι το κριτήριο με το οποίο ο Θεός θα κρίνει τους ανθρώπους στην τελική κρίση. Το ζητούμενο είναι οι μαθητές να κατανοήσουν ότι το κριτήριο αυτό είναι η αλληλεγγύη και η βοήθεια προς το συνάνθρωπο.

**Φύλλο εργασίας 1: Η παραβολή και το νόημά της**

**Στόχος:** Να κατανοήσουν οι μαθητές πώς σχετίζεται η κρίση των ανθρώπων από το Θεό με τη συμπεριφορά τους απέναντι στο συνάνθρωπο.

**Χρόνος υλοποίησης:** 40 λεπτά

1. Ανοίξτε τους υπολογιστές, συνδεθείτε στο Διαδίκτυο και επισκεφτείτε τη σελίδα [“Βιβλίο Θρησκευτικών εμπλουτισμένο”](http://www.pi-schools.gr/books/gymnasio/thrisk_b/bm/bm_1-49.pdf). Στη συνέχεια επιλέξτε από τα περιεχόμενα το Μάθημα 16: Η παραβολή της τελικής κρίσης.
2. Διαβάστε το κείμενο της παραβολής ή ακούστε την παρουσίαση πατώντας το εικονίδιο “οθόνη” που συνοδεύει τον τίτλο του μαθήματος.
3. Μεταβείτε στη Δραστηριότητα “Διάγραμμα Μαθήματος” που ακολουθεί την εισαγωγή του μαθήματος, ακολουθήστε τις οδηγίες για να συμπληρωθεί το διάγραμμα και αφού το μελετήσετε απαντήστε στην ερώτηση:
* Ποιος είναι ο στόχος της παραβολής;

........................................................................................................................................................................................................................................................................................................................................................................................................................................................................................................................................................................................................................................................................................................................

1. Πατήστε το κουμπί “οθόνη” στο τέλος της παραβολής και μεταβείτε στη σχετική συλλογή εικόνων. Παρατηρήστε και καταγράψτε ομοιότητες και διαφορές ανάμεσα στις εικόνες της Ανατολικής και της Δυτικής Εκκλησίας (σκηνή, πρόσωπα, τεχνοτροπία).

....................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

1. Αφού διαβάσετε το κείμενο του Ραούλ Φολλερώ “Τα χέρια τ' αδειανά”, προσπαθήστε να εξηγήσετε:
* γιατί δεν ήταν αρκετό το ότι ο άνθρωπος αυτός δεν είχε παραβεί καμμία εντολή;
* από τι ήταν τα χέρια του “αδειανά”;

......................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

..............................................................................................................................................................................

**Φύλλο εργασίας 2: Τα χέρια της αγάπης**

**Στόχος:** Να ευαισθητοποιηθούν οι μαθητές απέναντι στα προβλήματα πολλών ανθρώπων της εποχής μας, να κατανοήσουν πώς ό,τι συμβαίνει στον πλανήτη μας αφορά όλους και να υιοθετήσουν στάση ευθύνης απέναντι στους συνανθρώπους τους.

**Χρόνος υλοποίησης:** 45 λεπτά

1. Ανοίξτε τους υπολογιστές, συνδεθείτε στο Διαδίκτυο και επισκεφτείτε τη σελίδα [“Βιβλίο Θρησκευτικών εμπλουτισμένο”](http://www.pi-schools.gr/books/gymnasio/thrisk_b/bm/bm_1-49.pdf). Στη συνέχεια επιλέξτε από τα περιεχόμενα το Μάθημα 16: Η παραβολή της τελικής κρίσης.
2. Μεταβείτε στην “Επεξεργασία” του μαθήματος. Παρατηρήστε τις εικόνες και απαντήστε:
* Σε ποιους αναφέρονται οι λέξεις του κειμένου “πείνασα”, “δίψασα” κλπ;

........................................................................................................................................................................................................................................................................................................................................................................................................................................................................................................................................................................................................................................................................................................................

* Τους ανθρώπους ποιας εποχής αφορούν;
* τους ανθρώπους της εποχής του Ιησού
* τους ανθρώπους της δικής μας εποχής
* όλους τους ανθρώπους κάθε εποχής
1. Ανοίξτε και παρακολουθήστε την παρουσίαση [“Τα χέρια τ' αδειανά”](http://photodentro.edu.gr/ugc/r/8525/1018?locale=el) η οποία αναφέρεται στους ανθρώπους που είχαν ανάγκη βοήθειας και δεν την έλαβαν. Κατόπιν επισκεφτείτε την ιστοσελίδα κάποιου οργανισμού που προσφέρει βοήθεια, π.χ. ΟΗΕ, Unisef, Γιατροί του κόσμου, Διεθνής Αμνηστία κλπ. Η κάθε ομάδα θα συγκεντρώσει φωτογραφίες που να δείχνουν πώς αλλάζουν τα πράγματα όταν οι άνθρωποι βοηθούν και στηρίζουν ο ένας τον άλλο. Δημιουργήστε ένα φάκελο στην Επιφάνεια Εργασίας του Υπολογιστή και αντιγράψτε τις εικόνες. Δώστε στο φάκελο το όνομα της ομάδας σας, π.χ. “Πείνασα”, “Δίψασα” κλπ.
2. Ανοίξτε ένα πρόγραμμα δημιουργίας παρουσιάσεων και δημιουργήστε ανά ομάδα τη δική σας παρουσίαση. Αποθηκεύστε την στο φάκελο που έχετε δημιουργήσει.
3. Συνδεθείτε στο τοπικό δίκτυο του σχολείου ώστε, συνθέτοντας τις παρουσιάσεις όλων των ομάδων, να δημιουργήσετε μια συνεργατική παρουσίαση με τίτλο: “Τα χέρια της αγάπης”.

Αυτοαξιολόγηση και αξιολόγηση

Ο κάθε μαθητής μπορεί να αξιολογήσει τον εαυτό του στο μάθημα της πλατφόρμας Moodle “Η παραβολή της τελικής κρίσης” μέσω ερωτήσεων, κουίζ και εκπαιδευτικών παιχνιδιών που έχει αναρτήσει η διδάσκουσα.

Η αξιολόγηση από τη διδάσκουσα θα γίνει με τον έλεγχο των φύλλων εργασίας των ομάδων, καθώς και με το αποτέλεσμα της παρουσίασης που σχεδιάστηκε.

Η όλη διαδικασία θα αξιολογηθεί στο τέλος από όλους τους εμπλεκόμενους με μια συζήτηση σχετικά με τα ζητούμενα του μαθήματος, τον τρόπο εργασίας και το τελικό αποτέλεσμα.

## Αναστοχασμός μετά την υλοποίηση του διδακτικού σεναρίου (μαθήματος) στην τάξη

1. Το σενάριο υλοποιήθηκε σύμφωνα με το σχεδιασμό και τους στόχους του.
2. Προκάλεσε ιδιαίτερα το ενδιαφέρον των μαθητών.
3. Οι μαθητές συμμετείχαν ενεργητικά στη διδακτική διαδικασία. Έδειξαν ιδιαίτερο ενδιαφέρον στη συλλογή εικόνων και στη διαδικασία της δημιουργίας παρουσίασης.
4. Η χρήση Λογισμικού/ Εφαρμογών που χρησιμοποίησα στο σεμινάριο βοήθησε σε σημαντικό βαθμό την ανάπτυξη του μαθήματος. Αξιοποιήθηκε το Εμπλουτισμένο Ηλεκτρονικό Βιβλίο των Θρησκευτικών, το Φωτόδεντρο και πρόγραμμα δημιουργίας παρουσιάσεων.
5. Το εργαστήριο υπολογιστών του σχολείου μας ήταν συνήθως κατειλημμένο και ο χρόνος που δόθηκε για τη δημιουργία παρουσίασης ήταν λίγος.
6. Αν σχεδίαζα πάλι το σενάριο θα έδινα τη δυνατότητα στους μαθητές να εργάζονται και να συνεργάζονται ασύγχρονα και από τον προσωπικό τους χώρο, για να κάνουν την έρευνά τους και να δημιουργήσουν την παρουσίαση.